Problemele poeticii lui Dostoievski M Bahtin Motto : “Iubesc literatura pentru că este o manifestare a vieţii poporului,oglinda societăţii…Cine poate să formuleze ideile noi în asemenea formă ca să fie înţeles de popor,cine,oare,dacă nu literatura ? Fără literatură,societatea nu poate exista “-F M Dostoievski Lucrarea de faţă, apărută la editura Univers, însumând un număr de 381 de pagini şi tradusă în româneşte de S Recevschi îşi propune să ofere o privire de ansamblu asupra capodoperelor scriitorului rus Feodor Mihailovici Dostoievski, considerat unul dintre cei mai mari inovatori ai formei artistice Autorul sugerează încă din prefaţă intenţiile sale de analiză teoretico-literare cu privire la viziunea inovatoare a principiilor promovate de Dostoievski Editia de faţă aparută in anul 1970 reprezintă o variantă revizuită şi completată a celei iniţiale apărute in 1929 cu titlul Problemele creaţiei lui Dostoievski Pentru o înţelegere în profunzime şi cât mai amplă a ideilor promovate de Mihail Bahtin în Problemele poeticii lui Dostoievski este necesară o plasare a personalităţii sale în contextul istoric marcant al Revoluţiei ruse, urmărindu-se totodată un şir de evenimente care în mod cert şi-au pus amprenta asupra vieţii sale Bahtin a fost o figură reprezentativă în domeniile filosofiei, a criticii literare şi a semioticii, abordând teme din sfera teoriei literare, eticii si filosofiei limbajului Lucrările sale, însumând o mare varietate de subiecte, au influenţat diverse personalităţi în cadrul unor tradiţii variate-marxism, structuralism sau critica religioasă- Totodată, şi-a făcut simţită prezenţa în domenii precum istoria, antropologia şi psihologia Născut în perioada comunismului rus şi scriindu-si textele în perioada Revoluţiei ruse, studiază filologia, întâmpinând de-a lungul carierei numeroase dificultăţi A fost nevoit să-şi publice lucrările sub un alt nume, dar doar câteva au fost publicate în timpul vieţii sale În anul 1929 este arestat într-un lagăr de muncă intensivă, fiind considerat un personaj deranjant Datorită stării sale de sănătate precare, este domiciliat la graniţă cu Siberia În anul 1946 îşi susţine lucrarea de doctorat dezbătând tematica istoriei romanului, fapt care îi conferă o securitate financiară Abia în perioada anilor `60 opera sa capătă importanţă, iar ideile sale sunt percepute pozitiv in raport cu epoca Bahtin inventează o nouă tradiţie literară, diferită de studierea monologică a artei, unde sensul romanelor era controlat de autor Tradiţia monologică oferea o perspectivă unilaterală asupra literaturii şi a vieţii în general În concepţia teoreticianului, în orice epocă există forţe centripete si forţe centrifuge, iar marginalizarea forţelor centrifuge a dus la conturarea monoideologiei Prin recuperarea părţilor marginalizate se ajunge la o ideologie polifonică Tradiţia inovatoare prezentată de Bahtin, denumită tradiţia dialogică, atinge apogeul odata cu Dostoievski, creatorul romanului polifonic Cartea urmăreşte evidenţierea inovaţiilor aduse de Dostoievski in cadrul literaturii universale Bahtin se 1 detaşează de perspectiva subiectivă pe care un teoretician înclinat să favorizeze o anumita ideologie ar utiliza-o Inserând în opera sa opiniile a diverşi autori, care au abordar aceeaşi tematică, precum B M Enghelgardt, A V Lunacearski sau Viaceslav Ivanov, Bahtin se plasează într-o ipostază de simpatie sau de antagonie în raport cu ideile lor În mod cert, opinile sale pozitive sunt îndreptate spre cei care într-adevăr au reuşit să surprindă cu acurateţe esenţa operelor dostoievskiene Bahtin foloseşte citate concrete din Crimă şi pedeapsă, Fraţii Karamazov, Idiotul, Demonii pe care le analizează din perspectiva tradiţiei dialogice abordate Plasându-se în macrocosmosul lecturii, devine un al doilea părinte pentru personajele scriitorului rus Urmărindu-le acţiunile, el încearcă să facă operele înţelese atât de un citior avizat in domeniu, cât şi de unul care doar găseşte plăcere în a-l judeca sau cruţa pe Raskolnikov Dostoievski este perceput ca un mare novator al formei artistice a cărui operă „apare scindată întro serie de construcţii filozofice autonome şi reciproc contradictorii,susţinute de către eroii săi “ Bahtin accentuează mutaţia capitală efectuată de scriitorul rus la nivelul construcţiei eroilor şi a stilului, diametral opuse formelor de roman vest-europene, de factură monologică În esenţă, teoreticianul urmăreşte punctarea inovaţiilor artistice privite prin prisma operelor Originalitatea lui Dostoievski constă în capacitatea lui de detaşare faţă de personaje, fără să încerce să-şi impună amprenta propriei sale voci asupra personalităţii şi structurii lor psihologice Eroii dostoievskieni posedă o libertate şi autonomie faţă de paradigmele tradiţionale ale romanului care i-ar încadra într-un anumit tipar Ei sunt de-o importanţă plenară, având libertate de acţiune şi capacitatea de a-şi purta independent propriile cuvinte Abilitatea de a construi personaje vii, de o complexitate aparte, măcinate de sentimente contradictorii şi ample procese de conştiinţă este scoasă la lumină de Bahtin prin observarea dinamismului personajelor, a autenticităţii şi realităţii lor, independente de autorul care nu le contrapune eroilor concepţia sa Într-adevăr, modalitatea abordată de Dostoievski în conceperea romanelor sale este inovatoare si totodată interesantă Personajele sunt dominate de o paletă variată de trăiri din spectrul psihologic, care le oferă piste de actiune greu anticipabile Astfel, latura complexă rezidă în modalitatea lor de a interacţiona cu celelalte personaje care gravitează în jurul lor şi totodată abilităţile de adaptare la condiţiile de mediu Prin destrămarea unităţii monolitice, opera dostoievskiană se caracterizează prin originalitate la nivelul structurilor romaneşti Contextul social, al Rusiei capitaliste, joacă un rol fundamental în conturarea trăsăturilor romanului polifonic Tema principală în creaţia lui Dostoievski o reprezintă crima si pedeapsa Trăsăturile romanului polifonic dostoievskian sunt ilustrate cu succes de Bahtin, accentuând armonia pe care se sprijină autorul în construcţia tehnicilor sale inovatoare Teoreticianul observă câteva dintre elementele principale care ajută la conturarea romanului polifonic Complexitatea obiectivă, condiţia de pribeag social, aptitudinea de a vedea lumea în interacţiune şi coexistenţă sunt doar câteva dintre fundamentele care contribuie la dezvoltarea romanului rus şi occidental, caracterizat printr-o „nemaipomenită libertate a vocilor din polifonia lui Dostoievski ” 2 Urmărind în continuare firul ideilor din concepţia lui Bahtin referitoare la polifonia creaţiilor dostoievskiene, ajungem la trăsăturile originalităţii operei sale, care l-au consacrat pe autorul rus ca fiind un maestru al inovatiei polifonice Această originalitate este reliefată cu precădere la nivelul eroilor şi la raportul acestora cu autoul Eroii sunt evidenţiaţi prin complexitatea cuvintelor utilizate, care parcă se desprind din îngrădirea şi din restricţiile impuse de mentalitatea autorului Acesta din urmă se plasează întro poziţie dialogală faţă de personajele sale, de la începutul şi până la sfârşitul romanului, oferindu-le o independenţă totală şi libertate interioară Totodată, eroii lui Dostoievski au privilegiul de a „cugeta la cele mai presus de fire şi să râvnească la ele“ Aceştia nu sunt ancoraţi în banalităţile cotidine, iar limbajul lor nu este caracterizat prin truisme sociale, care în mod cert i-ar arunca în abisul unei vieţi comune, lipsită de implicaţii metafizice Fiecare dintre ei „are probleme mari,cărora nu le-a găsit încă dezlegarea“,iar pe toţi îi interesează în primul rând „să găsească soluţia“ Raskolnikov, eroul romanuli Crimă şi pedeapsă pendulează între a comite sau nu crima Argumentul său constă în faptul că femeia aflată în etate nu mai reprezintă nimic important pentru sociatate Şi-a trăit viaţa şi nu merită să posede toate obiectele de preţ, care i-ar putea foarte bine reveni lui, un student sărac cu o existenţă dramatică Protagonistul are două soluţii pentru dezlegarea enigmei: în primul rând, jefuirea bătrânei cămătărese i-ar oferi siguranţă financiară, iar al doilea motiv îl reprezintă dorinţa de a-şi demonstra lui însuşi că este îndreptăţit să o ucidă pe femeie În opoziţie cu personajele sale, Dostoievski nu era un om care gândea în idei, ci raţiunea sa se baza pe puncte de vedere, pe conştiinţe, pe voci Astfel, romanul său se detaşează evident de alte tradiţii ale genului prozaic, având o temelie compoziţională şi un subiect diferite O altă idee pe care Bahtin o remarcă în paradigma operelor dostoievskiene este promovarea tradiţiei carnavalescului Aceasta este valorificată de autorul rus, fiind totodată asociata şi interpretată cu alte elemente din sfera artisticului, într-o manieră proprie Carnavalizarea se împleteşte armonios cu toate celelalte trăsături ale romanului polifonic După cum precizează şi Bahtin, carnavalizarea nu trebuie înţeleasă în banalitatea şi vulgaritatea cu care este asociată în timpurile moderne, de grotesc sau de bâlci Carnavalul reprezintă o „grandioasă viziune a lumii, care scapă oamenii de teamă, îi apropie unii de alţii, fiind cu toţii atraşi în zona contactului dezinvolt“ Pe baza acestei „forme de viziune artistică“ sau a acestui „principiu euristic“ cum este carnavalescul denumit de Bahtin, se creează această lume polifonică, în totală opoziţie cu dialectica tradiţională monologică Pentru Dostoievski, esenţiale sunt seriile de conexiuni dinamice între exprimări, cuvinte şi sensuri corelate, definite din perspectivă polifonică În ciuda problemeleor întâmpinate de-a lungul vieţii şi a respingerii într-o fază iniţială a ideilor sale, Bahtin a reuşit să surprindă în Problemele poeticii lui Dostoievski grandoarea inovatoare a scriitorului şi perspectiva acestuia asupra aspectelor vieţii Dostoievski este înălţat pe un piedestal artistic si literar intangibil de un alt scriitor 3 contemporan de-al său, consacrat fiind în tiparele unei noi viziuni asupra proceselor de construcţie ale unui roman şi de făurire a unor personaje vii, independente de concepţiile sale STEGARU DIANA AN I, EN-GE 4 